CELEX: 32015D2100
Language: fi
Date: 2015-11-18 00:00:00
Title: Komission täytäntöönpanopäätös (EU) 2015/2100, annettu 18 päivänä marraskuuta 2015, Latviassa käytettävien sianruhojen luokitusmenetelmien hyväksymisestä sekä päätöksen 2005/307/EY kumoamisesta (tiedoksiannettu numerolla C(2015) 7986)

20.11.2015   
            
            
               FI
            
            
               Euroopan unionin virallinen lehti
            
            
               L 303/101
            
         KOMISSION TÄYTÄNTÖÖNPANOPÄÄTÖS (EU) 2015/2100,
   annettu 18 päivänä marraskuuta 2015,
   Latviassa käytettävien sianruhojen luokitusmenetelmien hyväksymisestä sekä päätöksen 2005/307/EY kumoamisesta
   
      
         (tiedoksiannettu numerolla C(2015) 7986)
      
   
   (Ainoastaan latviankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 20 artiklan p ja t kohdan,
   sekä katsoo seuraavaa:
   
               (1)
            
            
               Asetuksen (EU) N:o 1308/2013 liitteessä IV olevan B jakson IV kohdan 1 alakohdassa säädetään, että sianruhojen luokitusta varten vähärasvaisen lihan osuus on arvioitava komission hyväksymillä luokitusmenetelmillä, joiden on oltava sianruhon yhden tai useamman anatomisen osan fyysiseen mittaukseen perustuvia tilastollisesti testattuja arviointimenetelmiä. Luokitusmenetelmät voidaan hyväksyä, jos arvioiden tilastolliselle virheelle määrätty enimmäispoikkeama ei ylity. Enimmäispoikkeama määritellään komission asetuksen (EY) N:o 1249/2008 (2) 23 artiklan 3 kohdassa.
            
         
               (2)
            
            
               Komission päätöksellä 2005/307/EY (3) hyväksytään kolmen sianruhojen luokitusmenetelmän käyttö Latviassa.
            
         
               (3)
            
            
               Latvia on pyytänyt komissiota hyväksymään, että ”Intrascope (Optical Probe)”, ”manuaalinen ZP” ja ”Pork Grader (PG200)” -menetelmien kaava korvataan uudella kaavalla, sekä sallimaan sianruhojen luokitukseen sen alueella uuden menetelmän, ”OptiGrade-MCP”. Latvia on esittänyt asetuksen (EY) N:o 1249/2008 23 artiklan 4 kohdassa säädetyssä pöytäkirjassa yksityiskohtaisen kuvauksen leikkuukokeesta ja ilmoittanut periaatteet, joihin uusi kaava perustuu, leikkuukokeen tulokset ja vähärasvaisen lihan osuuden määrittämisessä käytetyt kaavat.
            
         
               (4)
            
            
               Pyyntöä arvioitaessa todettiin, että edellytykset kyseisen uuden kaavan ja luokitusmenetelmien hyväksymiseksi täyttyvät. Sen vuoksi kyseinen kaava ja kyseiset luokitusmenetelmät olisi sallittava Latviassa.
            
         
               (5)
            
            
               Latvia on myös pyytänyt komissiolta lupaa säätää asetuksen (EU) N:o 1308/2013 liitteessä IV olevan B jakson III kohdassa säädetystä vakiotarjontamuodosta poikkeavasta sianruhojen tarjontamuodosta.
            
         
               (6)
            
            
               Asetuksen (EU) N:o 1308/2013 20 artiklan t kohdan i alakohdan mukaan jäsenvaltioiden voidaan sallia säätää liitteessä IV olevan B jakson III kohdassa määriteltyyn vakiotarjontamuotoon nähden erilaisesta tarjontamuodosta, jos niiden alueella tavanomaisesti noudatettu kauppatapa eroaa mainitusta vakiotarjontamuodosta. Latvian hakemuksen mukaan sen alueella kaupallinen käytäntö saattaa edellyttää, että pää, saparo, etujalat ja takajalat irrotetaan sian ruhosta. Sen vuoksi tämä vakiotarjontamuodosta poikkeava tarjontamuoto olisi sallittava Latviassa.
            
         
               (7)
            
            
               Jotta sianruhot voidaan hinnoitella verrattavin perustein, tämä erilainen tarjontamuoto olisi otettava huomioon mukauttamalla tällaisissa tapauksissa todettua painoa vakiotarjontamuotoon.
            
         
               (8)
            
            
               Laitteiden tai luokitusmenetelmien muutoksia ei sallita, jollei niitä hyväksytä nimenomaisesti komission täytäntöönpanopäätöksellä.
            
         
               (9)
            
            
               Selkeyden ja oikeusvarmuuden vuoksi olisi annettava uusi päätös. Päätös 2005/307/EY olisi sen vuoksi kumottava.
            
         
               (10)
            
            
               Uusien menetelmien ja uusien kaavojen käyttöönottoon liittyvien teknisten seikkojen vuoksi tällä päätöksellä hyväksyttyjä sianruhojen luokitusmenetelmiä olisi sovellettava 1 päivästä tammikuuta 2016 alkaen.
            
         
               (11)
            
            
               Tässä päätöksessä säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään seuraavien menetelmien käyttö sianruhojen luokitukseen Latviassa asetuksen (EU) N:o 1308/2013 liitteessä IV olevan B jakson IV kohdan 1 alakohdan mukaisesti:
   
               a)
            
            
               Intrascope (Optical Probe) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa I osassa;
            
         
               b)
            
            
               manuaalinen ZP -menetelmä ja siihen liittyvät arviointimenetelmät, joista on yksityiskohtaiset tiedot liitteessä olevassa II osassa;
            
         
               c)
            
            
               Pork Grader (PG200) -laite ja siihen liittyvät arviointimenetelmät, joista on yksityiskohtaiset tiedot liitteessä olevassa III osassa;
            
         
               d)
            
            
               OptiGrade-MCP -laite ja siihen liittyvät arviointimenetelmät, joista on yksityiskohtaiset tiedot liitteessä olevassa IV osassa.
            
         Ensimmäisen kohdan b alakohdassa tarkoitettu manuaalinen ZP -menetelmä on sallittu ainoastaan teurastamoissa,
   
               a)
            
            
               joissa käytetään sähköistä tietojen tallennusmenetelmää ja joissa teurastetaan enintään 500 sikaa viikossa;
            
         
               b)
            
            
               joissa teurastetaan enintään 200 sikaa viikossa.
            
         2 artikla
   Sen estämättä, mitä asetuksen (EU) N:o 1308/2013 liitteessä IV olevan B jakson III kohdassa säädetään vakiotarjontamuodosta, sianruhot voidaan tarjota Latviassa niin, että pää, saparo sekä etujalat ja/tai takajalat on poistettu ennen punnitsemista ja luokittelemista.
   Jotta sianruhot voidaan hinnoitella verrattavin perustein, kaikissa tapauksissa on sovellettava seuraavia kiinteitä kertoimia, jos joitakin seuraavista ruhon osista puuttuu:
   
               —
            
            
               puuttuvasta päästä: 8,345
            
         
               —
            
            
               puuttuvasta saparosta: 0,072
            
         
               —
            
            
               puuttuvista etujaloista: 0,764
            
         
               —
            
            
               puuttuvista takajaloista: 1,558
            
         Vakiotarjontamuodon ruhon paino lasketaan seuraavan kaavan mukaisesti:
   Vakiotarjontamuodon ruhon paino = 100 × ruhon paino (ilman puuttuvaa osaa (puuttuvia osia))/100 – puuttuvaan osaan (puuttuviin osiin) sovellettava kerroin (sovellettavat kertoimet))
   3 artikla
   Hyväksyttyjen laitteiden tai luokitusmenetelmien muutoksia ei sallita, jollei niitä hyväksytä nimenomaisesti komission täytäntöönpanopäätöksellä.
   4 artikla
   Kumotaan päätös 2005/307/EY.
   5 artikla
   Tätä päätöstä sovelletaan 1 päivästä tammikuuta 2016.
   6 artikla
   Tämä päätös on osoitettu Latvian tasavallalle.
   
      Tehty Brysselissä 18 päivänä marraskuuta 2015.
      
         
            Komission puolesta
         
         Phil HOGAN
         
            Komission jäsen
         
      
   
   
      (1)  EUVL L 347, 20.12.2013, s. 671.
   
      (2)  Komission asetus (EY) N:o 1249/2008, annettu 10 päivänä joulukuuta 2008, naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä (EUVL L 337, 16.12.2008, s. 3).
   
      (3)  Komission päätös 2005/307/EY, tehty 12 päivänä huhtikuuta 2005, Latviassa käytettävien sianruhojen luokitusmenetelmien hyväksymisestä (EUVL L 98, 16.4.2005, s. 42).
   
      LIITE
      
         LATVIASSA KÄYTETTÄVÄT SIANRUHOJEN LUOKITUSMENETELMÄT
      
      
         I osa
      
      INTRASCOPE (OPTICAL PROBE)
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan Intrascope (Optical Probe) -laitteella.
               
            
               
                  2.
               
               
                  Laitteessa on oltava kuusikulmainen anturi, jonka leveys on enintään 12 millimetriä (ja 19 millimetriä anturin päässä olevan terän kohdalla), joka sisältää tähtäimen ja valolähteen, sekä millimetreittäin tarkennettava liukuva kuori; anturin toimintaetäisyyden on oltava 8–50 millimetriä.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  ŷ = 66,6708 – 0,3493 × F, jossa:
                  
                     ŷ= vähärasvaisen lihan arvioitu prosenttiosuus ruhossa
                  
                     F= selän nahanalaisen rasvan paksuus (kamara mukaan luettuna) mitattuna ruhon vasemmalta puolelta, viimeisen kylkiluun takana ja 6 senttimetriä selän keskiviivasta (millimetreinä).
                  Kaavaa voidaan soveltaa ruhoihin, joiden paino on 60–110 kilogrammaa.
               
            
         II osa
      
      MANUAALINEN ZP -MENETELMÄ
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan manuaalisella ZP -menetelmällä.
               
            
               
                  2.
               
               
                  Menetelmässä voidaan käyttää mittatikkua, jonka asteikko perustuu vähärasvaisen lihan osuutta koskevaan ennusteyhtälöön. Tässä menetelmässä rasvan ja lihaksen paksuus mitataan halkaistun ruhon keskiviivalta manuaalisesti.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  ŷ = 60,5214 – 0,2579 × G + 0,0525 × M
                  jossa:
                  
                     ŷ= vähärasvaisen lihan arvioitu prosenttiosuus ruhossa
                  
                     G= lihaksen paksuus halkaistun ruhon keskiviivalla mitattuna kohdassa, jossa keskimmäisen pakaralihaksen (gluteus medium) etukärjen ja selkäydinkanavan (canalis vertebralis) yläreunan välinen etäisyys on lyhin (millimetreinä).
                  
                     M= selän nahanalaisen rasvan paksuus (kamara mukaan luettuna) halkaistun ruhon keskiviivalla, mitattuna kapeimmasta paikasta keskimmäisen pakaralihaksen (gluteus medium) yläpuolella (millimetreinä).
                  Kaavaa voidaan soveltaa ruhoihin, joiden paino on 60–110 kilogrammaa.
               
            
         III osa
      
      PORK GRADER (PG200)
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan Pork Grader (PG200) -laitteella.
               
            
               
                  2.
               
               
                  Laitteessa on oltava aseenmuotoiseen koteloon asennettu mittapää, tulostin, kalibrointitestiyksikkö, 8–9 mm leveä terä, LED-valo ja sen vieressä oleva valoanturi.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  ŷ = 64,4502 – 0,4364 × F + 0,0381 × M, jossa:
                  
                     ŷ= vähärasvaisen lihan arvioitu prosenttiosuus ruhossa
                  
                     F= selän nahanalaisen rasvan paksuus (kamara mukaan luettuna) mitattuna viimeisen kylkiluun takana, 7 senttimetriä selän keskiviivasta (millimetreinä).
                  
                     M= lihaksen paksuus mitattuna viimeisen kylkiluun takana, 7 senttimetriä selän keskiviivasta (millimetreinä).
                  Kaavaa voidaan soveltaa ruhoihin, joiden paino on 60–110 kilogrammaa.
               
            
         IV osa
      
      OPTIGRADE-MCP
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan OptiGrade-MCP -laitteella.
               
            
               
                  2.
               
               
                  Laitteessa on oltava halkaisijaltaan 6 millimetrin optinen anturi, yksi infrapunavalodiodi sekä valotransistori. Mittaustulokset muutetaan arvioiduksi vähärasvaisen lihan osuudeksi tietokoneen avulla.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  ŷ = 66,7787 – 0,4464 × F + 0,0018 × M
                  jossa:
                  
                     ŷ= vähärasvaisen lihan arvioitu prosenttiosuus ruhossa
                  
                     F= selän nahanalaisen rasvan paksuus (kamara mukaan luettuna) mitattuna viimeisen ja toiseksi viimeisen kylkiluun välissä, 7 senttimetriä selän keskiviivasta (millimetreinä).
                  
                     M= lihaksen paksuus mitattuna viimeisen ja toiseksi viimeisen kylkiluun välissä, 7 senttimetriä selän keskiviivasta (millimetreinä).
                  Kaavaa voidaan soveltaa ruhoihin, joiden paino on 60–110 kilogrammaa.